## 

## НАЦИОНАЛНА ЗДРАВНООСИГУРИТЕЛНА КАСА

##### София 1407, ул. “Кричим” No 1 [www.nhif.bg](http://www.nhif.bg) тел: +359 2 9659121

**ПРАВИЛА**

**ЗА**

**УСЛОВИЯТА И РЕДА**

**ЗА**

**ПРИЛАГАНЕ НА ЧЛ. 4, АЛ. 1, АЛ. 2 и АЛ. 3**

**ОТ**

**ЗАКОНА ЗА БЮДЖЕТА**

**НА**

**НАЦИОНАЛНАТА ЗДРАВНООСИГУРИТЕЛНА КАСА**

**ЗА**

**2018 г.**

**приети с решение на Надзорния съвет на НЗОК**

**№ РД-НС-04-6 /26.01.2018 г., изм. и доп. с решение №РД-НС-04-33/14.05.2018 г.,**

**изм. и доп. с решение №РД-НС-04-50/27.07.2018 г.**

**ГЛАВА І**

**ОБЩИ ПОЛОЖЕНИЯ**

**Чл. 1.** (1) С настоящите правила се регламентира:

1. условията и реда за утвърждаване на:

а) годишна обща стойност на разходите по чл.1, ал.2, ред 1.1.3.5.2. (здравноосигурителни плащания за лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги), ред 1.1.3.6. (здравноосигурителни плащания за медицински изделия, прилагани в болничната медицинска помощ) и ред 1.1.3.7. (здравноосигурителни плащания за болнична медицинска помощ) от Закона за бюджета на Националната здравноосигурителна каса (ЗБНЗОК) за 2018 г. за всяка районна здравноосигурителна каса (РЗОК), разпределена по месеци;

б) стойностите на разходите по буква "а" по изпълнители на болнична медицинска помощ (БМП), разпределена по месеци;

2. условията и реда за закупуване от изпълнителите на БМП на обем здравни дейности от пакета по чл.2, ал.1 от ЗЗО в рамките на стойностите по т.1.

3. условията и реда за осъществяване на наблюдение, анализ, контрол и коригиране на определените по т.1 годишни и месечни стойности, както и изпълнението на т.2.

(2) Утвърждаването на стойностите по ал. 1 се извършва в рамките на стойностите по ред 1.1.3.5.2, ред 1.1.3.6. и ред 1.1.3.7 от ЗБНЗОК за 2018 г. при използване на средства от резерва по чл.1, ал.2, ред 1.3. от ЗБНЗОК за 2018 г., съгласно стойностите на обемите и цените на дейностите от БМП по чл.55, ал.2, т.3а от ЗЗО, подлежащи на заплащане през 2018 г.

**Чл. 2.** Утвърдените по реда на тези правила стойности по чл.1, ал.1, т.1, буква „б“ стават неразделна част на договорите с изпълнителите на БМП (приложение №2 от индивидуалните договори на изпълнителя за дейност БМП).

**ГЛАВА ІІ**

**УСЛОВИЯ И РЕД ЗА УТВЪРЖДАВАНЕ НА ГОДИШНИ ОБЩИ СТОЙНОСТИ НА РАЗХОДИТЕ НА РЗОК ЗА ЗДРАВНООСИГУРИТЕЛНИ ПЛАЩАНИЯ И РАЗПРЕДЕЛЕНИЕТО ИМ ПО МЕСЕЦИ**

**Чл. 3.**(1)Годишните общи стойности на разходите на РЗОК за здравноосигурителни плащания по чл.1, ал.2, ред 1.1.3.7. (здравноосигурителни плащания за болнична медицинска помощ) от ЗБНЗОК за 2018 г. се формират от:

1. Стойностите на разходите на РЗОК, за закупуване през 2018 г. на отчетени дейности по реда на Националния рамков договор за медицинските дейности за 2017 г. (НРД за 2017 г.),

2. Стойностите на разходите на РЗОК, за закупуване през 2018 г. на отчетени дейности по реда на Националния рамков договор за медицинските дейности за 2018 г. (НРД за 2018 г.).

(2) Условията и редът за утвърждаване на стойностите по ал.1, т.2 и закупуване от РЗОК на дейностите се определят и допълват в настоящите правила след приемането на акта по ал.1, т.2.

**Чл. 4.** (1) Стойностите по чл.3 на разходите на РЗОК по чл.1, ал.2, ред 1.1.3.7. (здравноосигурителни плащания за болнична медицинска помощ) от ЗБНЗОК за 2018 г. се определят по различен ред за закупуване на обемите дейности в БМП, по видове както следва:

1. дейности в БМП - клинични пътеки (КП), клинични процедури (КПр), амбулаторни процедури (АПр) за: хемодиализа, за раждане и новородени, за интензивно лечение, за диагностика и лечение на онкологични и хематологични заболявания, за лъчелечение, за лечение и рехабилитация при тежко протичащи, хронично инвалидизиращи заболявания в детската възраст с необходимост от продължителна специализирана рехабилитация – ДЦП и нервно-мускулни увреждания. (определени в Приложение 1 към настоящите правила).

2. дейности в БМП - КП, КПр, АПр, с изключение на дейности по т.1 и т. 3 (показани в Приложение 2 към настоящите правила);

3. дейности в БМП – КП и АПр за лъчелъчение, за позитронно-емисионна компютърна томография (РЕТ/СТ) и за прилагане на медицински изделия по чл.8, ал.1, т.3 (определени в Приложение 3 към настоящите правила);

(2) Общите годишни и месечни стойности на разходите на РЗОК се формират като суми от определените стойности за видовете дейности по ал.1.

(3) Стойностите и обемите за АПр „Предсрочно изпълнение на дейностите КП …“ се определят и отчитат по реда за определяне и отчитане на стойностите и обемите на съответната КП.

**Чл. 5.**  (1) Надзорният съвет на НЗОК утвърждава, внесените от управителят на НЗОК, предложения на директорите на РЗОК за индикативни стойности на изпълнителите на БМП за дейностите по чл.4, ал.1, т.1, както следва:

1. за периода на дейност по чл.3, ал.1, т.1 - при отчитане на заплатени от РЗОК дейности от този вид през периода м.ноември 2017г. – м. януари 2018 г.

2. за периода на дейност по чл.3, ал.1, т.2 – в рамките на предвидения бюджетен ресурс за тези дейности.

(2) Стойностите по ал.1 се заделят в ЦУ на НЗОК.

(3) Стойностите за дейности по чл.4, ал.1, т.1 се определят, както следва:

1. Отчетените от изпълнителите на БМП дейности от чл.4, ал.1, т.1, за които не са констатирани основания за отхвърляне от плащане по чл.351, ал.12 от НРД за 2017 г. или по чл.352, ал.12 от НРД за 2018 г., се заявяват ежемесечно от РЗОК за заплащане на лечебните заведения от заделените средства в ЦУ на НЗОК по ал.2.

2. В случай на недостиг на средства в ЦУ на НЗОК по чл.1, ал.2, ред 1.1.3.7. от ЗБНЗОК за 2018 г. управителят на НЗОК внася предложение в Надзорния съвет на НЗОК за увеличаване на средствата по реда на ЗБНЗОК за 2018 г., извършване на частично плащане в рамките на наличните средства и/или за отлагане на плащанията.

3. Управителят на НЗОК одобрява извършването на плащанията, заявени по т.1, в рамките на разполагаемите средства в ЦУ на НЗОК по чл.1, ал.2, ред 1.1.3.7. от ЗБНЗОК за 2018 г. и съгласно решението на Надзорния съвет на НЗОК по т.2.

4. Одобрените по т.3 от управителя на НЗОК стойности за извършване на плащания от РЗОК на дейностите по т.1, формират стойностите на разходите на РЗОК.

(4) Индикативните стойности по ал.1 за дейност м.декември 2017 г., подлежащ на заплащане през м.януари 2018 г., се равняват на утвърдените с решение № РД-НС-04-121 от 12.12.2017 г. на Надзорния съвет на НЗОК, съгласно §4 от преходните и заключителни разпоредби на Правилата за условията и реда за прилагане на чл. 4, ал. 1, ал. 2 и ал. 3 от ЗБНЗОК за 2017 г.

**Чл. 6.** (1) Надзорният съвет на НЗОК утвърждава, внесените от управителят на НЗОК, предложения на директорите на РЗОК за месечни стойности на изпълнителите на БМП за дейностите по чл.4, ал.1, т.2, както следва:

1. за периода на дейност по чл.3, ал.1, т.1 - при отчитане на заплатени от РЗОК дейности от този вид през периода м.ноември 2017г. – м.януари 2018 г.

2. за периода на дейност по чл.3, ал.1, т.2 – в рамките на предвидения бюджетен ресурс за тези дейности.

(2) Стойности по ал.1 за дейност м.декември 2017 г., подлежащ на заплащане през м.януари 2018 г., се равняван на утвърдените с решение № РД-НС-04-121 от 12.12.2017 г. на Надзорния съвет на НЗОК, съгласно §4 от преходните и заключителни разпоредби на Правилата за условията и реда за прилагане на чл.4, ал.1, ал.2 и ал.3 от ЗБНЗОК за 2017 г.

**Чл. 7.** (1) Стойностите за дейности по чл.4, ал.1, т.3 се определят, както следва:

1. Стойностите на определените в актовете по чл.3 обеми и цени на дейностите по чл.4, ал.1, т.3 се заделят в ЦУ на НЗОК.

2. Дейностите по чл.4, ал.1, т.3 за периода на извършване на дейност от м.декември 2017 г. – м.януари 2018 г., се одобряват за заплащане по реда на §4 от преходните и заключителни разпоредби на Правилата за условията и реда за прилагане на чл.4, ал.1, ал.2 и ал.3 от ЗБНЗОК за 2017 г.

3. Дейностите по чл.4, ал.1, т.3, с изключените на тези за прилагане на медицински изделия по чл.8, ал.1, т.3 , се заплащат след разрешение от директора на РЗОК, по предложение на комисията в РЗОК за разглеждане на мотивираните заявления на лечебните заведения за необходимост от извършване на конкретните дейности.“

4. Дейностите по чл.4, ал.1, т.3 за прилагане на медицински изделия по чл.8, ал.1, т.3 за периода на извършване на дейност след м.януари 2018 г., се заплащат след утвърждаване от управителя на НЗОК, по предложение на комисията в ЦУ за разглеждане на мотивираните заявления на лечебните заведения за необходимост от извършване на конкретните дейности.

(2) Отчетените от изпълнителите на БМП дейности от чл.4, ал.1, т.3, след разрешенията по ал.1, за които не са констатирани основания за отхвърляне от плащане по чл.352, ал.12 от НРД за 2018 г., се заявяват ежемесечно от РЗОК за заплащане на лечебните заведения от заделените средства в ЦУ на НЗОК по ал.1, т.1.

(3) Одобрените по ал.1 стойности за извършване на плащания от РЗОК на дейностите по чл.4, ал.1, т.3, формират стойностите на разходите на РЗОК.

**Чл. 8.** (1) Годишна обща стойност на разходите по чл.1, ал.2, ред 1.1.3.5.2. (здравноосигурителни плащания за лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги) и по ред 1.1.3.6. (здравноосигурителни плащания за медицински изделия, прилагани в болничната медицинска помощ) и се определят, както следва:

1. Средствата по ЗБНЗОК за 2018 г. за съответния вид здравноосигурителни плащания се заделят в ЦУ на НЗОК.

2. Отчетените от изпълнителите на БМП лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги, и/или медицински изделия, които НЗОК заплаща извън стойността на оказваните КП/АПр, приложени при дейност по КП/АПр, заплатена в рамките на стойностите по приложение №2 от индивидуалните договори на изпълнителя за дейност БМП, за които не са констатирани основания за отхвърляне от плащане по чл.351, ал.12 от НРД за 2017 г. или по чл.352, ал.12 от НРД за 2018 г., се заявяват ежемесечно от РЗОК за заплащане на лечебните заведения от средствата в ЦУ на НЗОК по т.1.

3. Медицински изделия, които се заплащат след утвърждаване от управителя на НЗОК, по предложение на комисията в ЦУ за разглеждане на мотивираните заявления на лечебните заведения за необходимост от прилагане на конкретните медицински изделия, са следните:

а) група „Съдова протеза за гръдна аорта“, група по технически изисквания „Торакален стент графт“;

б) група „Стент“, тип „Стент графт за коремна аорта“, група по технически изисквания „Бифуркационен“;

в) група „Устройство за механично подпомагане на циркулацията (изкуствено сърце)“;

г) група „Транскатетърни клапни протези“;

д) група „Медицински изделия за ендоваскуларна терапия при заболявания на мозъчни съдове“, с изключение на група по технически изисквания „Титаниеви анивризмални клипси на Яшъргил“ от тип „Клипси анивризмални“;

е) група „Импланти за невростимулация“.

4. В случай на недостиг на средства в ЦУ на НЗОК по чл.1, ал.2, ред 1.1.3.5.2. или по чл.1, ал.2, ред 1.1.3.6. от ЗБНЗОК за 2018 г., управителят на НЗОК внася предложение в Надзорния съвет на НЗОК за увеличаване са средствата по реда на ЗБНЗОК за 2018 г., извършване на частично плащане в рамките на наличните средства и/или за отлагане на плащанията.

5. Управителят на НЗОК одобрява извършването на плащанията, заявени по т.2 и т.3, в рамките на разполагаемите средства в ЦУ на НЗОК по чл.1, ал.2, ред 1.1.3.5.2. и съответно по чл.1, ал.2, ред 1.1.3.6. от ЗБНЗОК за 2018 г. и съгласно решението на Надзорния съвет на НЗОК по т.4.

6. Одобрените по т.5 от управителя на НЗОК стойности за извършване на плащания от РЗОК, формират стойностите на разходите на РЗОК по чл.1, ал.2, ред 1.1.3.5.2. и съответно по чл.1, ал.2, ред 1.1.3.6. от ЗБНЗОК за 2018 г.

(2) Надзорният съвет на НЗОК утвърждава на РЗОК индикативни стойности на изпълнителите на БМП на разходите по чл.1, ал.2, ред 1.1.3.5.2. и съответно по чл.1, ал.2, ред 1.1.3.6. от ЗБНЗОК за 2018 г., както следва:

1. за лекарствените продукти и медицински изделия, приложени по реда на НРД за 2017 г. - при отчитане на заплатени от РЗОК разходи от този вид през периода м.ноември 2017г. – м. януари 2018 г.

2. за лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги, приложени по реда на НРД за 2018 г. – на база заплатените лекарствени продукти през периода м.януари - м. април 2018 г.

3. за медицински изделия, прилагани в болничната медицинска помощ по реда на НРД за 2018 г. – на база заплатените медицински изделия през периода м.януари - м. април 2018 г.

(3) Индикативните стойности по ал.2 за дейност м.ноември и м.декември 2017 г., подлежащи на заплащане през м.януари и м.февруари 2018 г., се равняват на утвърдените с решение № РД-НС-04-121 от 12.12.2017 г. на Надзорния съвет на НЗОК, съгласно §4 от преходните и заключителни разпоредби на Правилата за условията и реда за прилагане на чл. 4, ал. 1, ал. 2 и ал. 3 от ЗБНЗОК за 2017 г.

**Чл. 9.** (1) Надзорният съвет на НЗОК утвърждава за всяка РЗОК и за всеки изпълнител на БМП, сключил договор с нея, стойностите чл.5, чл.6, чл.7 и чл.8, разпределени по месеци.

(2) Директорите на РЗОК закупуват от изпълнителите на БМП здравни дейности от пакета по чл.2, ал.1 от ЗЗО, следвайки реда и условията по глава ІІІ от настоящите правила.

(3) Утвърдените по ал.1 стойности на разходите на РЗОК, се изменят ежемесечно по реда на чл.5, ал.3, т.4, чл.7, ал.2 и чл.8, ал.1, т.6.

(4) Надзорният съвет на НЗОК коригира стойностите на РЗОК и изпълнителите на БМП по реда на глава ІV от настоящите правила.

**ГЛАВА ІІI**

**УСЛОВИЯ И РЕД ЗА ЗАКУПУВАНЕ ОТ ИЗПЪЛНИТЕЛИТЕ НА БОЛНИЧНА МЕДИЦИНСКА ПОМОЩ НА ЗДРАВНИ ДЕЙНОСТИ ОТ ПАКЕТА ПО ЧЛ.2, АЛ.1 ОТ ЗАКОНА ЗА ЗДРАВНОТО ОСИГУРЯВАНЕ**

**Чл. 10.**(1) Директорът на РЗОК уведомява изпълнителите на БМП, за утвърдените им от Надзорния съвет на НЗОК индикативни стойности дейности по чл.4, ал.1, т.1, за медицински изделия, прилагани в болничната медицинска помощ и за лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги, които ще се съблюдават при прилагане на ежеседмичния и месечен анализ и контрол по реда на чл.13.

(2) Комисиите по чл.7, ал.1 уведомяват изпълнителите на БМП за утвърдените за закупуване дейности по чл.4, ал.1, т.3 и медицински изделия.

(3) За всеки изпълнител в част Б на приложение № 2 към договора с НЗОК се вписват утвърдените му от Надзорния съвет на НЗОК месечни стойности дейности по чл.4, ал.1, т.2, за периода на договора, заплащан през 2018 г.

(4) Месечните стойности по ал.3 за дейностите за БМП (КП, КПр, АПр) се определят като обща месечна стойност по всички сключени от изпълнител на БМП договори.

(5) В част А-допълнение за 2018 г. на приложение № 2 към договора с НЗОК се вписват броя на леглата по специалност и нива на компетентност, съгласно сключения договор с изпълнителя на БМП.

**Чл. 11.**(1) Директорът на РЗОК закупува от изпълнителите на БМП дейности, медицински изделия и лекарствени продукти съгласно сключените с тях индивидуални договори за изпълнение на БМП, след прилагане на реда на чл.13.

(2) Закупените обеми по ал.1 се вписват ежемесечно в част А на приложение № 2 към договора с НЗОК по специалност и нива на компетентност на звената в структурата на лечебното заведение – изпълнител на БМП, от които са отчетени.

(3) Ежемесечно за всеки изпълнител в част Б на приложение № 2 към договора с НЗОК се вписват стойностите на закупените по сключените с тях индивидуални договори:

1. дейности по чл.4, ал.1, т.1, заплатени по реда на чл.5, ал.3, т.3.

2. дейности по чл.4, ал.1, т.2, заплатени в рамките на месечните стойности по реда на чл.12.

3. дейностите по чл.4, ал.1, т.3, заплатени по реда на чл.7, ал.2.

4. медицински изделия, прилагани в болничната медицинска помощ и лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги, заплатени по реда на чл.8, ал.1, т.5.

5. болнична медицинска помощ на лица с право на здравно осигуряване, удостоверено от друга държава – членка на ЕС/ЕИП, или съгласно двустранни спогодби; дейности, финансирани с трансфери към НЗОК от Министерство на здравеопазването; болнична медицинска помощ по реда на ПМС № 17 от 2007 г.

**Чл. 12.**(1) Всеки изпълнител на БМП отчита с финансово-отчетни документи дейности по чл.4, ал.1, т.2 на стойност, в рамките или под равнището на месечната стойност за този вид дейности, в част Б на приложение № 2 към сключените от него договори.

(2) Изпълнител на БМП, може да подаде в РЗОК писмено заявление за увеличение на размера на месечната стойност за случаите на спешна диагностика и лечение по КП, КПр или АПр по ал. 1, за сметка на до 5% от утвърдената стойност за следващия месец в приложение № 2 от индивидуалния договор за периода м.август – м.декември 2018 г. (период на извършване на дейността: м.юли – м.ноември 2018 г.)

(3) Промените в приложение № 2 към индивидуалния договор, при прилагане на ал.2, се договарят между изпълнителя на БМП и директора на РЗОК в срока за представяне в РЗОК на отчетите за заплащане на дейността за съответния месец.“.

(4) В случай, че след заплащане на отчетената месечна дейност се установи недостигане от конкретен изпълнител на месечната стойност по ал.1, в част Б на приложение № 2 към договора се отразяват стойностите на заплатената за месеца дейност. Изпълнителят на БМП може да прехвърля икономията на средства в рамките на общия размер на определените стойности по ал.1 периодите на извършване на дейността: м.декември 2017 г- март 2018 г.-; м.април –м.юни; м.юли – м.септември 2018 г. и м. октомври – м. ноември 2018 г.

(5) Потвърдените за заплащане дейности в месечните известия по чл.351, ал.10 от НРД за 2017 г.,и по чл.352, ал.10 от НРД за 2018 г., са в рамките на стойностите за съответния месец от приложения № 2 към сключените от изпълнителите на БМП договори.

(6) За прилагане на ал.5 в месечните известия по чл.351, ал.10 от НРД за 2017 г. и по чл.352, ал.10 от НРД за 2018 г., се посочват дейностите, отхвърлени поради надвишаване на стойностите за съответния месец в приложения № 2 към сключените от изпълнителите на БМП договори.

(7) Дейностите по ал.6 се определят по реда на последно извършена по време дейност. Клинични процедури и АПр се определят по ал.6 за целия случай на лечение на пациента.

(8) Когато дейността по КП и/или АПр е определена по ал.5, приложените по нея медицински изделия, също се определят в месечните известия по чл.351, ал.10 от НРД за 2017 г., и по чл.352, ал.10 от НРД за 2018 г., като отхвърлени поради надвишаване на стойностите за съответния месец, с изключение при животозастрашаващи състояния, отчетени по КП №№25,26,28, които се заплащат след проверка и при изпълнени критерии за реализирана КП.

(9) Стойностите на отхвърлените от заплащане случаи при извършения контрол преди плащане, не могат да се прехвърлят по реда на ал.4 за следващ период на дейност.

(10) Директорът на РЗОК не закупува дейности и медицински изделия, отхвърлени поради надвишаване на стойностите за съответния месец.

**Чл. 13.** (1) Районната здравноосигурителна каса текущо анализира постъпващата информация по чл.351 от НРД за 2017 г. и по чл.352 от НРД за 2018 г. за достигнатото изпълнение на месечните и индикативните стойности по изпълнители на БМП. В случай на констатирана от РЗОК при анализа тенденция за изпреварващо достигане от конкретен изпълнител на определените стойности по чл.5, ал.1, чл.6, ал.1, чл.8, ал.8, РЗОК извършва внезапен контрол“.

(2) Районната здравноосигурителна каса извършва ежемесечен анализ на използваемостта на леглата. Анализът се извършва на данните за всички отчетени в ежедневните отчети хоспитализации за даден месец, спрямо брой и вид болнични легла, посочени в договора на лечебната заведение, с които ще се осигури изпълнението му.

(3) В случай на констатирана от РЗОК при анализа по ал.2 използваемост на леглата в дни, надвишаваща броя на дните в дадения месец, РЗОК извършва контрол преди заплащане на цялата дейност по дадената специалност, осъществена в структури с определено ниво на компетентност. Изключения се допускат в случаите на възникване на бедствие и при обявяване на извънредна епидемична обстановка, в съответствие с условията по Наредба № 49 от 2010 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижи.

(4) Директорът на РЗОК представя ежемесечни доклади на Надзорния съвет на НЗОК за резултатите от извършения анализ и контрол на изпълнителите на БМП, надвишили определените им месечни и индикативни стойности.

**Чл. 14.** (1) Директорът на РЗОК може да внесе предложение до Надзорния съвет на НЗОК за коригиране на определените стойности в приложение № 2 по договорите с изпълнителите на БМП, на основание получено от конкретен изпълнител на БМП мотивирано предложение, водещо до промяна на определените стойности в края на периода по чл.12, ал.2 при наличие на неусвоени средства на ниво РЗОК. Предложенията се внасят с доклад за всеки отделен изпълнител на БМП, включващ:

а) конкретните обстоятелства, довели до необходимост от промяна;

б) резултата от текущите проверки на РЗОК при констатирана тенденция на нарастване на разходите на ниво лечебно заведение, отделение/клиника.

(2) Докладите по ал.1 се придружават от стандартна форма „Предложение от РЗОК за корекции на месечни стойности в Приложение №2 по договора с изпълнител на БМП“ съгласно приложение №4.

**Чл. 15.**Директорът на РЗОК представя ежемесечни доклади на Надзорния съвет на НЗОК, за извършените разходи по чл.1, ал.2, ред 1.1.3.5.2. (здравноосигурителни плащания за лекарствени продукти за лечение на злокачествени заболявания в условията на болнична медицинска помощ, които НЗОК заплаща извън стойността на оказваните медицински услуги), ред 1.1.3.6. (здравноосигурителни плащания за медицински изделия, прилагани в болничната медицинска помощ) и ред 1.1.3.7. (здравноосигурителни плащания за болнична медицинска помощ) от ЗБНЗОК за 2018 г. и изпълнението на утвърдените стойности, по изпълнители на БМП, по видове здравноосигурителни плащания и по видове дейности съгласно чл.4, ал.1.

**ГЛАВА ІV**

**УСЛОВИЯ И РЕД ЗА ОСЪЩЕСТВЯВАНЕ ОТ НАДЗОРНИЯ СЪВЕТ НА НЗОК НА НАБЛЮДЕНИЕ, АНАЛИЗ, КОНТРОЛ И КОРИГИРАНЕ НА СТОЙНОСТИТЕ**

**Чл. 16.**Ежемесечно и на тримесечиеНадзорният съвет на НЗОК наблюдава, анализира и контролира изпълнението на здравноосигурителните плащания по чл.4, ал.1 от ЗБНЗОК за 2018 г. на база на представените от директорите от РЗОК доклади по чл.13, чл.14 и чл.15.

**Чл. 17.**(1)Надзорният съвет на НЗОК утвърждава корекции по стойностите на разходите на РЗОК и на изпълнители на БМП в съответствие с параметрите на национално ниво на изпълнението на здравноосигурителните плащания по чл.16.

(2) При епидемичен взрив на територията на РЗОК, установен с документ на МЗ/РЗИ за случаите в рамките на епидемията по КП № 57 „Диагностика и лечение на остри и хронични вирусни, бактериални, спирохетни, микотични и паразитни менингити, менингоенцефалити и миелити“, КП № 98 „Диагностика и лечение на остропротичащи чревни инфекциозни болести с диаричен синдром“, КП № 99 „Диагностика и лечение на инфекциозни и паразитни заболявания, предавани чрез ухапване от членестоноги“, КП № 100 „Диагностика и лечение на остър вирусен хепатит А и Е“, КП № 101 „Диагностика и лечение на остър вирусен хепатит В, С и D“, КП № 102 „Диагностика и лечение на паразитози“, КП № 103 „Диагностика и лечение на покривни инфекции“, КП № 104 „Диагностика и лечение на контагиозни вирусни и бактериални заболявания – остропротичащи, с усложнения“ и КП № 105 „Диагностика и лечение на вирусни хеморагични трески“, отчетени от изпълнители на БМП над утвърдените стойности на РЗОК, се заплащат след коригиране от Надзорния съвет на НЗОК на стойностите на разходите за съответната РЗОК.

**ДОПЪЛНИТЕЛНА РАЗПОРЕДБА**

**§ 1.** По смисъла на настоящите правила „болнична медицинска помощ“ включва:

1. дейности по клинични пътеки (КП), клинични процедури (КПр), амбулаторни процедури (АПр), посочени в приложения №№ 7, 8, 9, 10, 11 и 12 към чл.1, ал.1 и ал.2, чл.2 и чл.3 и чл.4 от Наредба №3 от 2018 г. за определяне основния пакет от здравни дейности, гарантиран от бюджета на НЗОК;

2. медицински изделия по „Списък с медицински изделия, които НЗОК заплаща в условията на болничната медицинска помощ“, съгласно чл.13, ал.2, т.2 от Наредба 10 от 2009 г.;

3. лекарствени продукти за лечение на злокачествени заболявания в условията на БМП, които се заплащат извън цената на определените КП или АПр и са включени в лечебно-диагностичния алгоритъм на същите.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 2.** Настоящите правила са приети от Надзорния съвет на НЗОК с решение № РД-НС-04-6 от 26.01.2018 г. на основание чл. 4, ал. 4 от ЗБНЗОК за 2018 г. и влизат в сила от 01.01.2018 г., изменени и допълнени с решение № РД-НС-04-33 от 14.05.2018 г., в сила от 01.04.2018 г., изменени и допълнени с решение № РД-НС-04-50 от 27.07.2018 г., в сила за дейност от 01.07.2018 г.

**§ 3.** Неразделна част от Правилата са:

**1.** Приложение № 1 – „Дейности в БМП - КП, КПр, АПр, посочени в приложения №№ 7, 8, 9, 11 и 12 към чл.1, чл.2 и чл. 4 от Наредба № 3 от 2018 г., хемодиализа, за раждане и новородени, за интензивно лечение, за диагностика и лечение на онкологични и хематологични заболявания, за лъчелечение, за лечение и рехабилитация при тежко протичащи, хронично инвалидизиращи заболявания в детската възраст с необходимост от продължителна специализирана рехабилитация – ДЦП и нервно-мускулни увреждания“;

**2.** Приложение № 2 – „Дейности в БМП - КП, КПр, АПр, посочени в приложения №№ 7, 8, 9, 10, 11 и 12 към чл.1, чл.2, чл.3 и чл.4 от Наредба № 3 от 2018 г., (с изключение на дейности по приложение 1 и 3)“;

**3.** Приложение № 3 – „Дейности в БМП - КП, АПр, посочени в приложения №№ 7, 9 и 11 към чл.1 и чл.3 от Наредба № 3 от 2018 г., за лъчелечение, за позитронно-емисионна компютърна томография (РЕТ/СТ) и за прилагане на медицински изделия по чл.8, ал.1, т.3“.

**4.** Приложение 4 – „Предложение от РЗОК за корекции на месечни стойности в Приложение № 2 по договора с изпълнител на БМП“;

**5.** Видът и формата на допълнение за 2018 г. към Приложение № 2 „Стойности и обеми на дейностите в БМП и стойности на медицинските изделия в БМП и лекарствените продукти за лечение на злокачествени заболявания в условията на БМП“ към индивидуалните договори с изпълнителите за извършване на БМП, по реда на НРД за 2017 г.

**6.** Видът и формата на Приложение № 2 „Стойности и обеми на дейностите в БМП и стойности на медицинските изделия в БМП и лекарствените продукти за лечение на злокачествени заболявания в условията на БМП“ към индивидуалните договори с изпълнителите за извършване на БМП, по реда на НРД за 2018 г.